Minna Haapkylä

Minna-Maria Erika Haapkylä (s. 10. kesäkuuta 1973 Helsinki)http://www.anna.fi/julkkikset/minna-haapkyla/ on suomalainen näyttelijä ja elokuvatuottaja. Hän on tehnyt useita roolitöitä televisiossa, teatterissa ja varsinkin elokuvissa. Hän on tehnyt elokuvarooleja myös Ranskassa.

Ennen näyttelijäuraansa Haapkylä toimi Tarharyhmä-yhtyeen basistina.Minna Haapkylä 2010-luvulla Haapkylä kouluttautui elokuva- ja televisiotuottajaksi ja työskentelee nyt Rabbit Films -tuotantoyhtiössä.

 Ura ja elämä 

Haapkylä on näytellyt lukuisissa suomalaisissa elokuvissa ja televisiosarjoissa sekä eräissä ranskalaisissa elokuvissa. Hänen tunnetuimpia elokuvaroolejaan ovat pääosat elokuvissa Kuutamolla, FC Venus ja Lapsia ja aikuisia. Television puolelta Haapkylä muistetaan Yle TV2:n historiallisen draamasarjan Hovimäki Ester Lindhofina sekä pääroolistaan sarjassa Rikospoliisi Maria Kallio. Hän on lisäksi esiintynyt Maija Vilkkumaan musiikkivideolla Ei.

Haapkylä oli kiinnitettynä Lahden kaupunginteatteriin vuosina 1998–1999.http://www.nordiskfilm.fi/valkokangas/leffatahti.php?id=49 Nordisk Film Hän on esiintynyt myös muun muassa Kansallisteatterissa, Svenska Teaternissa ja Lilla Teaternissa.http://www.sukol.fi/minna_haapkyla

Haapkylä kävi peruskoulun ja lukion Helsingin ranskalais-suomalaisessa koulussa. Sen jälkeen hän suoritti korkeakouluopintoja Teatterikorkeakoulussa 1993–1997 ja Conservatoire National Supérieur d’Art Dramatique de Paris’ssa vuosina 1994–1996. Vuonna 2013 hän aloitti elokuva- ja tv-tuottajan opinnot Aalto-yliopistossa.

Nuoruudessaan hän soitti bassoa Tarharyhmä-yhtyeessä, jonka hän perusti Maija Vilkkumaan, Nöksy Niiniluodon ja Isa-Eerika Lehdon kanssa.Tarharyhmä rokkaa taas Yhtye esiintyi joitakin kertoja myös 2009–2010.Tarharyhmä takaisin lavoille

Minna Haapkylä on voittanut uransa aikana Jussi-palkinnon kahdesti: parhaasta naissivuosasta elokuvassa Rakkaudella Maire vuonna 1999 ja parhaasta naispääosasta elokuvassa Kuulustelu vuonna 2009. Vuonna 2002 hän voitti Troian kansainvälisillä elokuvafestivaaleilla Silver Dolphin -palkinnon parhaasta naispääosasta elokuvassa Kuutamolla.

Vuonna 2011 Haapkylä valittiin Stadin Friiduksi.http://omakaupunki.hs.fi/paakaupunkiseutu/uutiset/minna_haapkyla_on_stadin_friidu_cantos_minores_stadin.1/

Yksityiselämä
Minna Haapkylä oli naimisissa vuodesta 2002 vuoteen 2014 näyttelijä Hannu-Pekka Björkmanin kanssa. Heillä on kaksi poikaa. Haapkylä on seurustellut vuodesta 2011 näyttelijä Joanna Haartin kanssa ja he asuvat Helsingissä. Haapkylä ja Haartti avioituivat elokuussa 2023.
Julkisuus
Huhtikuun alussa 2023 Haapkylä jäi kiinni kaupan itsepalvelukassalla tehdystä rekisteröimättä jättämisestä ja väärän viivakoodin käytöstä lohifileeseen kuuluvalle tuotteelle. Rikosnimikkeinä olivat näpistys, lievä petos ja lievä vahingonteko, ja rangaistus oli 14 päiväsakkoa, mikä hänen tulotasollaan vastasi noin 784 euroa. Haapkylä on kommentoinut tilannetta mediassa sanomalla teon olleen väärinkäsitys ja kuvaillut tapahtunutta "kafkamaiseksi painajaiseksi".

 Filmografia 
 Elokuvaroolit 
 Vuosi Elokuva / TV-elokuva / Lyhytelokuva Rooli 1995  Suolaista ja makeaa  laulutrion jäsen 1997  Maraton  Tuula Kettutytöt  Anna 1999  Rakkaudella, Maire  Kirsi-Mari Aarniala 2000  Rakas isä, rakas äiti  äiti Nainen kadulla  Ada 2001  Onnenpeli 2001  Reetta Epäilyksen varjo  Arja Renko 2002  Kuutamolla  Iiris Vaara 2003  Helmiä ja sikoja  tuotantosihteeri 2004  Lapsia ja aikuisia  Venla 2005  FC Venus  Anna 2006  Charlie sanoo  Nora Käärmeen merkki  Hélène 2007  Joulutarina  Kristiina Raja 1918  Maaria Eleonoora Lintu 2008  Erottamattomat  Eve 2009  Älä ruoki lamaa  Kuulustelu  Kerttu Nuorteva 2010  Sovinto  Helmi 2012  Vares – Uhkapelimerkki  Sole Sulavesi 2013  Luciferin viimeinen elämä  Laura / Lou Andreas-Salomé 2014  Kristuksen morsian  MeijuRuotsalainen hetki  Sonja 2015  Armi elää!  Armi Ratia / MariaHäiriötekijä LiinaKääntöpaikka äiti2017Kuudes kerta  Kaisa2018Tyhjiö  Pihlan ystävä2019Elvis & Onerva Elviksen äiti2020Eden Kristiina2022Kupla Tupu

 Roolit televisiosarjoissa 
 Vuosi Televisiosarja Rooli 1997  Kadonnut näky   1999  Jäähyväiset ilman kyyneleitä  Virpi Hiekkala 2000–2002  Hovimäki  Ester Lindhof 2002  Hämmentäjien kuningas   Kylmäverisesti sinun  Tiina Kortela 2003  Rikospoliisi Maria Kallio  Maria Kallio 2008  Harvoin tarjolla  Chrisse Lassila 2020  Karppi  Routa 2021  Kioski  äiti 2022  Made in Finland  Lahja Leino 2025  Queen of Fucking Everything  Anna

 Dubbaukset 

 Tuottajana 
 Kioski (tv-sarja, 2021)
 Munkkivuori (tv-sarja, 2021)
 Made in Finland (tv-sarja, 2022)
 MC Helper beKINGs (elokuva, 2022) 
 Kupla (elokuva, 2022)
 Queen of Fucking Everything (tv-sarja, 2025)

 Lähteet 

 Aiheesta muualla 
Ylen Elävä arkisto: Haapkylän haastattelu Taiteilijaelämää-ohjelmassa.
Minna Haapkylän haastattelu. City-lehti 1/2003.



Luokka:Suomalaiset näyttelijät
Luokka:Suomalaiset elokuvatuottajat
Luokka:Jussi-palkinnon saajat
Luokka:Elävät henkilöt
Luokka:Vuonna 1973 syntyneet
Luokka:Suomalaiset basistit